钦定古今图书集成/明伦汇编/氏族典/第553卷 > 《廖用贤尚友录》 > 公孙敖
## 钦定古今图书集成/明伦汇编/氏族典/第553卷 > 《廖用贤尚友录》 > 公孙敖

按《汉书公孙敖传》：“敖，义渠人。以郎事景帝，至武帝立，
为骑将。后五岁，以校尉从大将军，封合骑侯。后一岁，
以中将军从大将军，再出定襄，无功。后二岁，以将军
出北地。后骠骑失期，当斩，赎为庶人。后二岁，以校尉
从大将军，无功。后十四岁，以因杅将军筑受降城。七
岁后，以因杅将军再出击匈奴，至余吾，亡士多下吏，
当斩，诈死。”亡居民闲五六岁，后觉复系。坐妻为巫蛊
族。凡四。为将军。